cyanic-selkie/wikianc huggingface dataset:
Πρωτεΐνη (τρόφιμο)
Διατροφικές οδηγίες
Σύμφωνα με τις κατευθυντήριες γραμμές για την Προσλαμβανόμενη Ποσότητα Αναφοράς, ένας άνθρωπος ηλικίας 19-70 πρέπει να καταναλώνει ημερήσια 0,8 γραμμάρια πρωτεΐνης ανά κιλό σωματικού βάρους. Δηλαδή μία γυναίκα βάρους 57 κιλών χρειάζεται 46 γρ. πρωτεΐνης ημερήσια και ένα άντρας βάρους 70 κιλών χρειάζεται 56 γρ.ημερήσια. Οι ποσότητες είναι προσεγγιστικές και δε λαμβάνουν υπόψη βιοενεργητικές απαιτήσεις. Επίσης, αφορούν ένα καθιστικό άτομο. Σύμφωνα με αποτελέσματα Ερευνών (NHANES 2013-2014), η μέση κατανάλωση πρωτεϊνών ήταν αρκετά μεγαλύτερη από τη συνιστώμενη: μία γυναίκα 20 ετών κατανάλωνε 69,8 γραμμάρια και ένας άντρας 98,3 γραμμάρια ημερήσια.
Φυσική δραστηριότητα
Τα δραστήρια άτομα και οι αθλητές χρειάζονται αυξημένη πρόσληψη πρωτεΐνης (συγκριτικά με τα 0,8 g/kg), για  αύξηση της μυϊκής μάζας και αναπλήρωση απωλειών με τον ιδρώτα, για κυτταρικές επιδιορθώσεις και κάλυψη ενεργειακών αναγκών. Συνιστώνται ποσότητες 1,6  - 1,8 g/kg, με τη μέγιστη ημερήσια πρόσληψη πρωτεΐνης να αποτελεί έως 25% της ενεργειακής πρόσληψης, δηλαδή 2 - 2,5 g/kg.
Συνιστάται οι αθλητές σε υποθερμιδικές δίαιτες να αυξήσουν την κατανάλωση πρωτεϊνών σε 1,8–2,0 g/kg, για να αποφύγουν την απώλεια μυϊκής μάζας.
Πρωτεϊνική αλλεργία
Η τροφική αλλεργία είναι ανώμαλη ανοσολογική απόκριση στις πρωτεΐνες των τροφίμων. Τα συμπτώματα μπορεί να κυμαίνονται από ήπια έως σοβαρά: κνησμός, οίδημα της γλώσσας, έμετος, διάρροια, κνίδωση, δύσπνοια, ή αρτηριακή υπόταση. Εμφανίζονται μέσα σε λίγα λεπτά έως μία ώρα μετά την έκθεση στο αλλεργιογόνο. Η σοβαρή αλλεργική αντίδραση ονομάζεται αναφυλαξία. Για το 90% των αλλεργικών αντιδράσεων ευθύνονται τα τρόφιμα: αγελαδινό γάλα, αυγά, σιτάρι, οστρακοειδή, ψάρια, φιστίκια, ξηροί καρποί και σόγια.
Φαινυλκετονουρία
Οι πάσχοντες από φαινυλκετονουρία (PKU) πρέπει να περιορίσουν στο ελάχιστο την πρόσληψη φαινυλαλανίνης - ένα απαραίτητο αμινοξύ -για να αποτρέψουν νοητική υστέρηση και άλλες μεταβολικές επιπλοκές. Επειδή η φαινυλαλανίνη είναι συστατικό της συνθεντικής γλυκαντικής ουσίας ασπαρτάμης, οι ασθενείς πρέπει να αποφεύγουν τα διαιτητικά ροφήματα και τρόφιμα με αυτό το συστατικό.
Υπερβολική κατανάλωση
Δεν έχει οριστεί ένα Ανώτατο Όριο Ανεκτής Πρόσληψη ς, για την άνευ επιφυλάξεων κατανάλωση πρωτεΐνης.
Οι πρωτεΐνες της τροφής πέπτονται προς αμινοξέα που απορροφώνται. Όταν τα προσλαμβανόμενα αμινοξέα είναι περισσότερα από τα απαιτούμενα, τα περίσσεια αμινοξέα οδηγούνται στο ήπαρ όπου με αντίδραση απαμίινωσης το άζωτο μετατρέπεται σε αμμωνία, και τελικά μέσω του κύκλου της ουρίας παράγεται ουρία που απεκκρίνεται από τα νεφρά. Ορισμένα αμινοξέα μπορούν να μετατραπούν σε γλυκόζη και να χρησιμοποιηθούν ως καύσιμα.
Οι δίαιτες υψηλής πρωτεΐνης οδηγούν σε μία πρόσθετη απώλεια 1,21 κιλών σωματικού βάρους σε διάστημα 3 μηνών συγκριτικά με τη βασική δίαιτα. Τα οφέλη, στο δείκτη μάζας σώματος και τα επίπεδα HDL χοληστερόλης, ήταν μεγαλύτερα με μικρή παρά με μεγάλη (έως 45% της συνολικής ενεργειακής πρόσληψης) αύξηση στην πρόσληψη πρωτεΐνης. Βραχυπρόθεσμες δίαιτες υψηλής πρωτεΐνης 6 μηνών δεν παρουσίασαν επιπτώσεις στο καρδιαγγειακό ή άλλα συστήματα.
Το εγχειρίδιο 2015-2020 Διατροφικές Συμβουλές για τους Αμερικανούς (DGA) συνιστά σε άνδρες και εφήβους να αυξήσουν την κατανάλωση φρούτων και λαχανικών περιορίζοντας τη συνολική πρόσληψη πρωτεϊνούχων τροφίμων. Δεν προτείνεται συνιστώμενο όριο για την κατανάλωση κόκκινου και επεξεργασμένου κρέατος, αλλά αναγνωρίζει ότι η μειωμένη πρόσληψη σχετίζεται με μειωμένο κίνδυνο καρδιαγγειακών παθήσεων. Συνιστάται να παρακολουθούνται και να διατηρούνται εντός ορίων τα ημερήσια επίπεδα του νατρίου (< 2300 mg), των κορεσμένων λιπαρών (<10% των συνολικών θερμίδων), και των πρόσθετων σαχάρων (<10% των συνολικών θερμίδων). Επίσης προτείνουν μια ποικιλία από πρωτεϊνούχα τρόφιμα για κατανάλωση, κατάλληλα για χορτοφάγους και μη.
Ανεπάρκεια πρωτεϊνών
Η έλλειψη πρωτεϊνών λόγω υποσιτισμού μπορεί να οδηγήσει σε πολλές ασθένειες, νοητική υστέρηση και  σύνδρομο κβασιόρκορ. Τα συμπτώματα του τελευταίου περιλαμβάνουν απάθεια, διάρροια, αδράνεια, υπανάπτυξη, λεπιοειδές δέρμα, λιπαρό συκώτι, και οίδημα στην κοιλιά και τα πόδια. Το οίδημα οφείλεται στη δράση της λιποξυγενάσης στο αραχιδονικό οξύ που παράγει λευκοτριένια και τη φυσιολογική λειτουργία των πρωτεϊνών στην ισορροπία υγρών και τη μεταφορά λιποπρωτεϊνών.
Αναφορές
Κατηγορία:Διατροφολογία Κατηγορία:Πρωτεΐνες
Γλώσσα Αφάντε
Η γλώσσα Αφάντε (ISO 639-3: aal, Ethnologue: aal, Glottolog: afad1236 ) κατατάσσεται στις Αφροασιατικές γλώσσες, και η κύρια χρήση της είναι στο Καμερούν και τη Νιγηρία. Χρησιμοποιείται από 5.000 ομιλητές στο Καμερούν και συνολικά 40.000 όταν συνυπολογίζονται και οι ομιλητές στη Νιγηρία, και δεν υπάρχουν γνωστές διάλεκτοι της γλώσσας. Για τη γραφή της χρησιμοποιείται η λατινική γραφή.
Κωνσταντίνος Πιερράκος Μαυρομιχάλης
Ο Κωνσταντίνος Πιερράκος Μαυρομιχάλης (1800;-1821) ήταν Έλληνας αγωνιστής της Ελληνικής Επανάστασης του 1821.
Γλώσσα Αφάντε
Εξωτερικοί σύνδεσμοι
Κατηγορία:Γλώσσες του Καμερούν Κατηγορία:Γλώσσες της Νιγηρίας Κατηγορία:Τσαντ γλώσσες
Κωνσταντίνος Πιερράκος Μαυρομιχάλης
Βίος
O Κωνσταντίνος Πιερράκος Μαυρομιχάλης ήταν ο πρωτότοκος γιος του Πιέρρου Μαυρομιχάλη, επονομαζόμενος με το πατρώνυμο Πιερράκος κατά την επικρατούσα στη Μάνη συνήθεια. Δεν γνωρίζουμε το έτος γέννησής του. Eπειδή όμως-κατά την εκτίμηση του Κοτσώνη- ο δευτερότοκος είχε γεννηθεί το 1805 και κατά την έναρξη της Επανάστασης ο Κωνσταντίνος συμπεριφερόταν προστατευτικώς προς τον ανήλικο 16ετή αδελφό του Νικόλαο, μπορεί να υποτεθεί πως το 1821 ήταν πάνω από 20 ετών, δηλαδή να έχει γεννηθεί περί το 1800. Ο Παναγιώτης Ρόδιος αναφερει ως έτος γέννησής του το 1799.
Στην Ελληνική Επανάσταση
Έλαβε μέρος στην Επανάσταση του 1821. Με το σώμα του συμμετείχε στη δύναμη του Πετρόμπεη που εισέβαλε στην Καλαμάτα στις 23 Μαρτίου 1821. Μετά κινήθηκε στα Μεσσηνιακά φρούρια εξοντώνοντας Τουρκους από την Ανδρούσα. Επικεφαλής 100-120 Μανιατών έφθασε στο Νεόκαστρο στις 13 Απριλίου. Δεν έχουμε πλήρεις πληροφορίες σχετικά με την δράση του κατά την πολιορκία αυτή. Ο Σπυρίδων Τρικούπης αναφέρει μόνο πως κατάφερε να κλεισθεί σε μία οικία και να αποκρούσει του Τούρκους που τον είχαν αποκλείσει. Στην Πολιορκία του Νεοκάστρου τραυματίσθηκε όπως και έξω από το φρούριο της Μεθώνης. Τελικά στις 7 Αυγούστου ημέρα Κυριακή μαζί με άλλους οπλαρχηγούς υπέγραψε τις συνθήκη παράδοσης του Νεοκάστρου
Ο θάνατος του Κωνσταντίνου Πιερράκου Μαυρομιχάλη
Την Δευτέρα 8 Αυγούστου 1821 καθώς αναμενόταν η αποχώρηση των Τούρκων αγγελιαφόροι ανέφεραν πως τουρκική δύναμη από τη Μεθώνη εκινείτο με κατεύθυνση το Νεόκαστρο με σκοπό τη ματαίωση της παράδοσης του φρουρίου. Οι Μεσσήνιοι οπλαρχηγού Πονηρόπουλος, Γρηγοριάδης και άλλοι ανέθεσαν όμως στον Πιερράκο Μαυρομιχάλη να τους αναχαιτίσει επικεφαλής λίγων εκατοντάδων στρατιωτών. Κινηθηκε από το παραθαλάσσιο δρομολόγιο δυτικά από το βουνό Άγιος Νικόλαος για να αποκόψει τους επιδρομείς από το φρούριο της Μεθώνης. Το τουρκικό σώμα όμως αντιλήφθηκε τον ελιγμό του Πιερράκου και γύρισε στη Μεθώνη. Η σύγκρουση που ακολούθησε έλαβε χώρα στη Μεθώνη μπροστά από τα τείχη του φρουρίου. Στη μάχη αυτή σκοτώθηκε ο Κωνσταντίνος Πιερράκος Μαυρομιχάλης. Υπάρχει ο θρύλος πως το κεφάλι του στάλθηκε στην Κωνσταντινούπολη επειδή θεωρήθηκε διακεκριμένος αρχηγός, αλλά αυτό δείχνει το βαθμό μυθοποίησής του και τον κατορθωμάτων του μεταξύ των συμπατριωτών του και συναγωνιστών του.
Πηγές
Κωνσταντινος Κατηγορία:Αγωνιστές του 1821
Αλεξάνδρα Κοστένιουκ
Η Αλεξάνδρα Κονσταντίνοβνα Κοστενιούκ (διεθνώς: Alexandra Konstantinovna Kosteniuk, ρωσικά: Алекса́ндра Константи́новна Костеню́к, 23 Απριλίου 1984) είναι Ρωσίδα σκακίστρια γκρανμαίτρ και πρώην παγκόσμια πρωταθλήτρια.
Βιογραφικά στοιχεία
Η Κοστενιούκ γεννήθηκε στις 23 Απριλίου 1984 στο Περμ της τότε Σοβιετικής Ένωσης (σημερινή Ρωσία). Παντρεύτηκε σε ηλικία 18 ετών με τον κολομβιανής καταγωγής γεννημένο στην Ελβετία Ντιέγκο Γκαρσία και έχει πολιτογραφεί διπλά ως Ρωσίδα και Ελβετίδα. Στις 22 Απριλίου 2007 γέννησε μια κόρη, τη Μαρία Φραντσέσκα, που γεννήθηκε 2½ μήνες πρόωρα, αλλά ανέκαμψε πλήρως μετά από παραμονή οκτώ εβδομάδων στο νοσοκομείο.
Η Κοστενιούκ είναι μέλος του συλλόγου «Πρωταθλητές για την Ειρήνη», μια ομάδα από 54 διάσημους αθλητές που έχουν δεσμευτεί να υπηρετούν την ειρήνη στον κόσμο μέσω του αθλητισμού, που δημιουργήθηκε από το διεθνή οργανισμό «Ειρήνη και Αθλητισμός» που εδρεύει στο Μονακό.
Σκακιστική καριέρα
230px|μικρογραφία|αριστερά|Η Κοστενιούκ το 2002 στην 35η [[Ολυμπιάδα σκακιού]] Η Κοστενιούκ άρχισε να μαθαίνει σκάκι από τον πατέρα της σε ηλικία πέντε ετών. Έχει και μια νεότερη αδελφή, που ονομάζεται Οξάνα, η οποία είναι σκακίστρια στο επίπεδο γυναικών μαιτρ της FIDE.
Το 2001, σε ηλικία 17 ετών, έφτασε στον τελικό του Παγκοσμίου Πρωταθλήματος Σκάκι Γυναικών, αλλά έχασε από την Κινέζα Ζου Τσεν. Τρία χρόνια αργότερα, έγινε πρωταθλήτρια γυναικών Ευρώπης, κερδίζοντας το τουρνουά στη Δρέσδη. Το Νοέμβριο του 2004, της απονεμήθηκε ο τίτλος διεθνής γκρανμαίτρ και έγινε η δέκατη γυναίκα που έλαβε τον υψηλότερο τίτλο της Διεθνής Σκακιστικής Ομοσπονδίας. Πριν από αυτό, είχε επίσης λάβει τους τίτλους γκρανμαίτρ γυναικών και διεθνής μαιτρ.
Το 2005 κέρδισε το ρωσικό Πρωτάθλημα Γυναικών, που πραγματοποιήθηκε στη Σαμάρα, τελειώνοντας με σκορ 7 -0 =4. Τον Αύγουστο του 2006, έγινε η πρώτη παγκόσμια πρωταθλήτρια γυναικών στο Σκάκι960 νικώντας τη Γερμανίδα Ελίζαμπετ Παιτς με σκορ 5½–2½. Υπερασπίστηκε με επιτυχία τον τίτλο της το 2008 νικώντας την Κατερίνα Λαγκνό με σκορ 2½–1½. Ωστόσο, η μεγαλύτερη επιτυχία της μέχρι τώρα ήταν όταν κέρδισε το Παγκόσμιο Πρωτάθλημα Σκάκι Γυναικών το 2008, νικώντας στον τελικό τη νεαρή Κινέζα Χόου Γιφάν, με σκορ 2½–1½. Στο Παγκόσμιο Πρωτάθλημα Σκάκι Γυναικών το 2010 αποκλείστηκε στον τρίτο γύρο και έχασε τον τίτλο της. Το Νοέμβριο του 2011, κατατάχθηκε 44η της λίστας σκακιστριών της FIDE με βαθμολογία ΕΛΟ 2439 και τον επόμενο Νοέμβριο έφτασε στην 16η θέση της λίστας, ενώ το Σεπτέμβριο του 2014 στη 12η με ΕΛΟ 2543, την υψηλότερη βαθμολογία που πήρε ώς σήμερα.
Το 2013 έγινε η πρώτη γυναίκα που κέρδισε το Ελβετικό Πρωτάθλημα Σκάκι Ανδρών και την ίδια χρονιά κέρδισε και το Ελβετικό Πρωτάθλημα Σκάκι Γυναικών, και έτσι έγινε το πρώτο πρόσωπο στην Ελβετία που κέρδισε τους εθνικούς σκακιστικούς τίτλους τόσο στις γυναίκες όσο και στους άνδρες.
Τον Ιούλιο και τον Αύγουστο του 2021 η Κοστενιούκ συμμετείχε στο Παγκόσμιο Κύπελλο Σκακιού Γυναικών, ένα τουρνουά νοκ-άουτ 103 παικτών στο Σότσι της Ρωσίας, που διεξήχθη παράλληλα με το Παγκόσμιο Κύπελλο Σκακιού. Κέρδισε όλους τους κλασικούς της αγώνες χωρίς ποτέ να χρειαστεί να παίξει τάι μπρέικ, νικώντας τις Ντέισι Κόρι, Πία Κράμλινγκ, Μαρίγια Μουζιτσούκ, Βαλεντίνα Γκούνινα και Ταν Ζονγκγί, πριν κερδίσει το τουρνουά με σκορ 1,5 - 0,5 έναντι της Αλεξάντρα Γκοριάτσκινα στους τελικούς. Εκτός από 50.000 $ σε χρηματικό έπαθλο, κέρδισε επίσης 43 πόντους ELO και μια θέση στο Τουρνουά Υποψηφίων Γυναικών για τον Παγκόσμιο Τίτλο του 2022.
Εξωτερικοί σύνδεσμοι
Κατηγορία:Ρωσίδες συγγραφείς Κατηγορία:Ρώσοι σκακιστές Κατηγορία:Ελβετοί συγγραφείς Κατηγορία:Ελβετοί σκακιστές
Δημήτρης Πατερέλης
Ο Δημήτρης Πατερέλης(1945-) είναι Έλληνας ζωγράφος και χαράκτης.
Βίος
Ο Δημήτρης Πατερέλης γεννήθηκε στην Αθήνα το 1945. Σπούδασε στην Academia di Belle Arti στη Φλωρεντία, ζωγραφική και χαρακτική. Στη συνέχεια παρακολούθησε μαθήματα τυπογραφίας και τέχνης του βιβλίου στην Ανωτάτη Σχολή Καλών Τεχνών.
Θεματογραφία
Ως χαράκτης εξειδικεύεται στη χαλκογραφία (χάραξη με καλέμι και οξυγαρφία), ενώ τα θέματά του αφορούν τη φυσική ή ιδεατή πραγματικότητα. Τεχνοτροπικά συνδυάζει τον υπερρεαλισμό, τον συμβολισμό αλλά και τον ρεαλισμό και τον εξπρεσιονισμό.
Εκθέσεις
Έργα του έχουν παρουσιαστεί στη Φλωρεντία το 1973, όπου έλαβε έπαινο, και το 1974, στο Τορίνο το 1975 όπου έλαβε το πρώτο βραβείο.
Πηγές
Κατηγορία:Έλληνες ζωγράφοι Κατηγορία:Έλληνες χαράκτες
Ιθωμαία
Τα Ιθωμαία ήταν η κύρια ετήσια εορτή των Μεσσηνίων στην αρχαιότητα.
Ήταν μια εορτή αφιερωμένη στον Ιθωμάτα Δία, το ιερό του οποίου ήταν στην κορυφή του όρους Ιθώμη της Μεσσηνίας, όπου υπήρχε και μαντείο, του οποίου η βάση του τρίποδα είναι εντοιχισμένη στο νοτιοανατολικό άκρο του ναού της Παναγίας της Βουλκανιώτισσας στο επάνω μοναστήρι του Βουλκάνου ή αλλιώς το μοναστήρι της κορυφής ή καθολικό του Βουλκάνου, το οποίο κτίστηκε το 7ο αιώνα.
Η εορτή των Ιθωμαίων περιελάμβανε αθλητικούς αγώνες, μουσικούς αγώνες, θεατρικές παραστάσεις και διάφορες εκδηλώσεις λόγου και τέχνης. Η όλη ιεροτελεστία γίνονταν γύρω από το χρυσοελεφάντινο άγαλμα του Ιθωμάτα Δία, όπου οι Εννέα Μούσες το έλουζαν στην κλεψύδρα κρήνη, η οποία τρέχει ακόμα νερό.
Στα Ιθωμαία έλαβε μέρος και ο θρυλικός λυράρης της αρχαιότητας, Θάμυρις, ο οποίος θέλησε να συναγωνιστεί τις Εννέα Μούσες στο τραγούδι και αυτές από την αλαζονεία τους τον τύφλωσαν. Τότε φεύγοντας για την πατρίδα του τη Θράκη και καθώς περνούσε τον ποταμό της περιοχής, πέταξε μέσα τη λύρα του και έτσι το ποτάμι έλαβε το όνομα Βαλύρα. Στους νεότερους χρόνους κατά επέκταση, το όνομα αυτό δόθηκε στην κωμόπολη της Βαλύρας την οποία διασχίζει ο ποταμός.
Παραπομπές
Κατηγορία:Αρχαίες ελληνικές εορτές
Γιάννης Σβορώνος
Ο Γιάννης Σβορώνος (1919-1987) ήταν Έλληνας ζωγράφος, γραφίστας και σκηνογράφος.
Βίος
Ο Γιάννης Σβορώνος γεννήθηκε στη Δράμα το 1919. Έζησε στη Θεσσαλονίκη από το 1923 έως το 1962. Παρακολούθησε μαθήματα στην Ανωτάτη Σχολή Καλών Τεχνών από το 1937 έως το 1939. Το 1944 ξεκίνησε τη συνεργασία του με τα λιθογραφία Χάγουελ και Κώττα. Η βασική επαγγελματική ενασχόλησή του ήταν οι γραφικές τέχνες. Το 1945 εκδίδει με το λογοτέχνη Γ. Κιτσόπουλο το περιοδικό τέχνης Κοχλίας (1945-1948). Η πρώτη του εμφάνιση ως σκηνογράφου-ενδυματολόγου πραγματοποιείται με την παράσταση Νεφέλες (θίασος Καλλιτεχνικής Εταιρείας).Από το 1954 μέχρι το 1964 εργάζεται στην Διεθνή Έκθεση Θεσσαλονίκης στο σχεδιασμό αφισών, καταλόγων και εντύπων. Το 1963 εγκαθίσταται στην Αθήνα και από το 1964 εργάζεται στο τμήμα γραφικών τεχνών της διαφημιστικής εταιρείας ΈΡΓΟΝ. Πέθανε στην Αθήνα το 1987.
Επιδράσεις-θεματολογία
Στο ζωγραφικό έργο του, θα μπορούσε να διακριθεί σε τρεις περιόδους α) 1940-1950: αν και περιορισμένο αριθμητικώς, έχει δεχθεί επιδράσεις από τους Ανρί Ματίς, Χένρυ Μουρ, Ραούλ Ντυφύ. Η θεματολογία του κινείται μεταξύ νεκρής φύσης εσωτερικών χώρων, γυναικείων μορφών,αστικών και ελεύθερων τοπίων από περιοχές της Χαλκιδικής και της Θεσσαλονίκης.Υλικά του του μολύβι, η σινική, οι κηρομπογιές, οι τέμπερες, τολάδι σε χαρτόνι ή ξυλοτέξ. β)1951-1958: εδώ κυριαρχεί η γεωμετρικότητα και η αφαίρεση. γ)1959-1967: γεωμετρική αφαίρεση κυριαρχεί πάλι δ) 1968-1987: κυριαρχεί η μεταζωγραφική αφαίρεση με σκληρές γωνίες, χρωματικές ζώνες
Αποτίμηση του έργου του
Με το έργο του έχει αναδειχθεί ως ένας από του πιο σημαντικούς εισηγητές της γραφιστικής στην Ελλάδα.
Πηγές
Κατηγορία:Έλληνες ζωγράφοι Κατηγορία:Έλληνες γραφίστες
Αντρέ Ντεραίν
Ο Αντρέ Ντεραίν (γαλλικά: André Derain), 1880 - 1954, ήταν Γάλλος ζωγράφος, γλύπτης, σχεδιαστής και εισηγητής του καλλιτεχνικού κινήματος του Φωβισμού με τον Ανρί Ματίς και τον Μωρίς ντε Βλαμένκ.
Βιογραφικά στοιχεία
Ο Αντρέ Ντεραίν γεννήθηκε στις 10 Ιουνίου 1880 στο Σατού, λίγο έξω από το Παρίσι, σε ευκατάστατη οικογένεια ζαχαροπλάστη που τον προόριζε για μηχανικό. Άρχισε να ζωγραφίζει σε ηλικία 15 ετών και από το 1898 παρακολούθησε μαθήματα ζωγραφικής στο εργαστήριο του συμβολιστή ζωγράφου Εζέν Καριέρ, όπου γνώρισε τον Ανρί Ματίς. Το 1900, γνώρισε τον Μωρίς ντε Βλαμένκ και μαζί μοιράστηκαν ένα εργαστήριο στο Σατού όπου ζωγράφιζαν σκηνές της περιοχής μαζί και είχαν καθοριστική επίδραση ο ένας στην καλλιτεχνική ανάπτυξη του άλλου. Αυτό διακόπηκε από τη στρατιωτική θητεία του από τον Σεπτέμβριο του 1901 έως το 1904. Μετά τη θητεία του, αφοσιώθηκε αποκλειστικά στη ζωγραφική και παρακολούθησε μαθήματα στην Ακαδημία Ζυλιάν. Στην καθοριστική επιρροή του Βενσάν βαν Γκογκ, τον οποίο ανακάλυψε το 1901, προστέθηκε και αυτή άλλων μετα-ιμπρεσιονιστικών ρευμάτων και ιδιαίτερα το έργο του Πωλ Σεζάν, έργα του οποίου είδε στο πρώτο Φθινοπωρινό Σαλόν το 1903.
Η περίοδος Φωβ
Ο Ντεραίν πέρασε το καλοκαίρι του 1905 με τον Ματίς στο Κολιούρ, ένα μικρό παραθαλάσσιο χωριό στη Νότια Γαλλία. Αυτή ήταν μια κομβική περίοδος για τον καλλιτέχνη: εξερεύνησε τεχνικές του ιμπρεσιονισμού και του μετα-ιμπρεσιονισμού και δημιούργησε τοπιογραφίες που αφομοίωναν ιμπρεσιονιστικά θέματα με ντιβιζιονιστική τεχνική και τολμηρή χρωματική παλέτα. Αργότερα την ίδια χρονιά, παρουσίασαν τους εξαιρετικά καινοτόμους πίνακές τους στο Φθινοπωρινό σαλόνι του 1905. Τα ζωηρά, αφύσικα χρώματα οδήγησαν τον κριτικό Λουί Βωξέλ να χαρακτηρίσει την ομάδα των καλλιτεχνών και τα έργα τους «Fauves» (άγρια ​​θηρία), σηματοδοτώντας έτσι την καθιέρωση του Φωβισμού. Το όνομα Φωβ αντανακλούσε μια ανάμεικτη εντύπωση, αναγνώριζε τη ζωντάνια και την ασυγκράτητη ενέργεια των έργων τους, αλλά εξέφραζε επίσης ένα αίσθημα σοκ και φόβο.
Τον Μάρτιο του 1906, ο διάσημος έμπορος έργων τέχνης Αμπρουάζ Βολάρ πρόσεξε το ταλέντο του Ντεραίν και έκλεισε συμβόλαιο μαζί του να ζωγραφίσει απόψεις του Λονδίνου. Κατά τη διάρκεια των τριών επισκέψεών του στο Λονδίνο (μεταξύ Μαρτίου 1906 και Φεβρουαρίου 1907), ο Ντεραίν ζωγράφισε πολλές απόψεις του Τάμεση και της Γέφυρας του Πύργου, 30 πίνακες (29 από τους οποίους σώζονται ακόμη) που θεωρούνται από τα πιο δημοφιλή έργα του.
Το 1907 ο έμπορος έργων τέχνης Ντανιέλ-Ανρί Κανβαιλέρ αγόρασε όλα τα έργα του Ντεραίν, παρέχοντάς του οικονομική σταθερότητα. Εκείνη την εποχή, πειραματίστηκε με τη γλυπτική και εγκαταστάθηκε στη Μονμάρτρη. Εκεί, σύχναζε στο Μπατώ-Λαβουάρ, όπου πήγαινε με τον Βλαμένκ και συναντούσε τον φίλο του Πάμπλο Πικάσο και άλλους αξιόλογους καλλιτέχνες. Η Φερνάντ Ολιβιέ, ερωμένη του Πικάσο εκείνη την εποχή, τον περιέγραψε ως: «Λεπτός, κομψός, με ζωηρό χρώμα και σκούρα μαύρα μαλλιά. Με αγγλική κομψότητα, κάπως εντυπωσιακή. Φανταχτερά γιλέκα, γραβάτες σε έντονα χρώματα, κόκκινο και πράσινο. Πάντα πίπα στο στόμα του, φλεγματικός, ειρωνικός, ψυχρός, εριστικός».
Τα επόμενα χρόνια, η καινοτομία του προήλθε από την ικανότητά του να συγχωνεύει διαφορετικές πηγές έμπνευσης, όπως επιρροές από τον Πωλ Γκωγκέν, τη ρομανική γλυπτική, την τέχνη της Ανατολικής Ασίας και την αφρικανική γλυπτική. Η ευρεία γκάμα επιρροών και αναφορών του εξέφραζε την αγάπη του για τις γκαλερί και τα μουσεία – σύχναζε στα γαλλικά μουσεία και ήταν πολύ εξοικειωμένος με τις συλλογές τους. Από το 1907, η πιο κυρίαρχη επιρροή του ήταν ο Πωλ Σεζάν. Μέχρι το 1908, απομακρύνθηκε από τον Φωβισμό, εστιάζοντας σε μια πιο χαμηλή χρωματική παλέτα και βήματα προς τον κυβισμό, που τελικά δεν ακολούθησε.
Ασχολήθηκε επίσης με την εικονογράφηση βιβλίων: Το 1909 δημιούργησε ξυλογραφίες για το βιβλίο Ο Διαφθορέας γόης του Γκυγιώμ Απολλιναίρ, το 1912 εικονογράφησε μια ποιητική συλλογή του Μαξ Ζακόμπ, το 1934 για τον Ηλιογάβαλο του Αντονέν Αρτώ, το 1943 για τον Πανταγκρυέλ του Ραμπελαί κ.ά.
Το 1910 και το 1912 παρουσίασε έργα του στο Μόναχο και το 1913 στη Νέα Υόρκη.
Κλασικισμός
Μετά τον πόλεμο, αναγνωρίσθηκε ως επί κεφαλής του ανερχόμενου ανανεωμένου κλασικισμού. Μακριά από την αγριότητα των χρόνων φωβ, θαυμάστηκε ως υποστηρικτής της παράδοσης. Το 1919 σχεδίασε τα κοστούμια και τα σκηνικά για τα Ρωσικά Μπαλέτα του Σεργκέι Ντιαγκίλεφ. Η μεγάλη επιτυχία τον οδήγησε στη δημιουργία πολλών θεατρικών σκηνικών για όπερα και μπαλέτα.
Από το 1935, αποτραβήχθηκε με την οικογένειά του στο Σαμπουρσί και το στυλ του παρέμεινε σταθερό, μέχρι τον θάνατό του το 1954.
Κατά τη διάρκεια της γερμανικής κατοχής της Γαλλίας στον Β' Παγκόσμιο Πόλεμο, έζησε κυρίως στο Παρίσι. Το 1941, αποδέχτηκε μια πρόσκληση να πραγματοποιήσει επίσημη επίσκεψη στη Γερμανία και ταξίδεψε με άλλους Γάλλους καλλιτέχνες στο Βερολίνο για να παρακολουθήσει μια ναζιστική έκθεση ενός επίσημα επικυρωμένου καλλιτέχνη, του Άρνο Μπρέκερ. Η παρουσία του στη Γερμανία χρησιμοποιήθηκε αποτελεσματικά από τη ναζιστική προπαγάνδα και μετά την Απελευθέρωση χαρακτηρίστηκε συνεργάτης, αν και το 1944 απαλλάχθηκε από τις κατηγορίες.
Έργο
Αν και η βασική του απασχόληση ήταν η ζωγραφική, σχεδίασε επίσης τα σκηνικά και τα κοστούμια για πολλά μπαλέτα και όπερες, εικονογράφησε περίπου 30 βιβλία και δημιούργησε αφίσες. Είναι επίσης γνωστός ως γλύπτης. Τα έργα του, 80 πίνακες, 77 γλυπτά, σχέδια, αλλά και αντικείμενα πρωτόγονης τέχνης από τη συλλογή του, εκτίθενται σε σημαντικό αριθμό μουσείων σε όλο τον κόσμο και στη Γαλλία, στο Παρίσι και στο Μουσείο Μοντέρνας Τέχνης στην Τρουά.
Alphabet Inc.
Η Alphabet Inc. είναι αμερικανική πολυεθνική εταιρεία, που ιδρύθηκε το 2015 ως μητρική της Google και άλλων εταιρειών που ανήκαν στην Google. Η εταιρεία, με έδρα την Καλιφόρνια, έχει επικεφαλής τους ιδρυτές της Google, Λάρρυ Πέιτζ και Σεργκέι Μπριν.
Οι μετοχές της Alphabet Inc. διακινούνται με τα σύμβολα "GOOGL" και "GOOG", τα οποία χρησιμοποιούσε η Google.
Παραπομπές
Κατηγορία:Google Κατηγορία:Επιχειρήσεις των ΗΠΑ
Χρήστος Κόκκορης
Βιογραφικά Στοιχεία
Από τη δεκαετία του 1960 έως τη δεκαετία του 1970, ο Χρήστος Κόκκορης ήταν ένας από τους κορυφαίους Έλληνες σκακιστές. Το 1969, στην Αθήνα, συμμετείχε στο Παγκόσμιο Πρωτάθλημα Σκακιού, Πανευρωπαϊκό Διαζωνικό Τουρνουά, όπου μοιράστηκε την 13η-15η θέση.
Αποτελέσματα Τουρνουά
Ο Χρ. Κόκκορης εκπροσώπησε την Ελλάδα σε αρκετές σκακιστικές ολυμπιάδες. Τα αποτελέσματά του φαίνονται στον παρακάτω πίνακα: Ο Ν. Ορνιθόπουλος αγωνίστηκε με την Ελλάδα στα προκριματικά του Ευρωπαϊκού Ομαδικού Πρωταθλήματος Σκακιού. Τα αποτελέσματά του φαίνονται στον παρακάτω πίνακα:
Προσωνύμιο και Αναφορές
Ο Χρ. Κόκκορης παρομοιαζόταν από πολλούς ως ο «αήττητος σκακιστής», καθώς σπάνια είχε ηττηθεί σε παρτίδα από Έλληνα σκακιστή. Για αυτόν τον λόγο, γύρω από το όνομά του άρχισε σταδιακά να αναπτύσσεται ένας θρύλος.
Πολλά σκακιστικά περιοδικά της εποχής ανέφεραν τον κ. Κόκκορη και εκθείαζαν τις σκακιστικές του ικανότητες. Το 1966, το περιοδικό Ο Σκακιστής σκιαγράφησε το σκακιστικό του προφίλ. Μεταξύ άλλων, γράφει :
Ο Χρ. Κόκκορης αγωνιζόταν στην ομάδα του Παναθηναϊκού.
Αξιοσημείωτες Παρτίδες
Στη συγκεκριμένη παρτίδα, ο Χ. Κόκκορης παίζει με τον ισχυρό Βέλγο Grandmaster Albéric O'Kelly de Galway, στη σκακιστική Ολυμπιάδα του 1962 στη Βάρνα της Βουλγαρίας και καταφέρνει να αποσπάσει ισοπαλία.
1. c4 e5 2. Nc3 Nc6 3. g3 f5 4. Bg2 Nf6 5. d3 d6 6. a3 a5 7. Nf3 Be7 8. Bd2 0-0 9. 0-0 Qe8 10. Ne1 Qh5 11. e3 Qxd1 12. Rxd1 a4 13. f4 Na5 14. Nd5 Nxd5 15. cxd5 exf4 16. gxf4 Bf6 17. Bc3 Nb3 18. Bxf6 Rxf6 19. Rf2 Ra5 20. Rc2 Rc5 21. Rxc5 Nxc5 22. Rc1 Rf7 23. Rc3 Re7 24. Kf2 b6 25. Nc2 Ba6 26. Nb4 Bb5 27. Bf3 Kf7 28. Be2 Kf6 29. h4 g5 30. Nc2 h6 31. Nd4 Be8 32. Bf3 Bd7 1/2-1/2
Παραπομπές
Κατηγορία:Έλληνες σκακιστές
Νούοργκαμ
Το Νούοργκαμ (φινλανδικά: Nuorgam, βόρεια σάμι: Njuorggán) είναι χωριό στον δήμο Ούτσιοκι (φινλανδικά: Utsjoki) στην περιφέρεια Λαπωνίας της Φινλανδίας. Έχει περίπου 200 κατοίκους. Βρίσκεται κοντά στο βορειότερο σημείο της Φινλανδίας και το βορειότερο σημείο της Ευρωπαϊκής Ένωσης.
Βρίσκεται στον ποταμό Ντέατνου (βόρεια σάμι: Deatnu, φινλανδικά: Teno, νορβηγικά: Tana), ο οποίος είναι πολύ δημοφιλής για την αλιεία σολομού. Το Νούοργκαμ βρίσκεται κοντά στα μικρά χωριά Ούτσιοκι και Τάνα. Οι πλησιέστερες μεγάλες πόλεις είναι: Μούρμανσκ, Ροβανιέμι, Χάμμερφεστ, Άλτα και Τρούμσε (700 χλμ.).
Εξωτερικοί σύνδεσμοι
Κατηγορία:Χωριά της Φινλανδίας
Γιόσου Σαριέγκι
Ο Γιόσου Σαριέγκι (Josu Sarriegi, Λαθκάο, 19 Ιανουαρίου 1979) είναι Ισπανός πρώην ποδοσφαιριστής.
Καριέρα
Ο Γιόσου Σαριέγκι ξεκίνησε την καριέρα του σε ηλικία 19 ετών στην Λαζκάο. Έμεινε εκεί έναν χρόνο και μετά πήγε στην Μπεσέν, όπου έμεινε έως το 2000. Τα επόμενα 6 χρόνια, έως το 2006 δηλαδή, αγωνίστηκε στην Αλάβες. Μετά από εξαιρετικές εμφανίσεις πήγε στην Αθλέτικ Μπιλμπάο, όπου έπαιξε για έναν χρόνο. Το 2007 έγινε παίκτης του Παναθηναϊκού και παρεμείνε παίκτης των πρασίνων μέχρι το 2012, όταν και αποσύρθηκε από την ενεργό δράση.
Πηγές
Κατηγορία:Ποδοσφαιριστές Παναθηναϊκού Κατηγορία:Ισπανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Βάσκοι ποδοσφαιριστές Κατηγορία:Ποδοσφαιριστές Αθλέτικ Μπιλμπάο Κατηγορία:Ποδοσφαιριστές Ντεπορτίβο Αλαβές Κατηγορία:Ποδοσφαιριστές ΣΝ Έιμπαρ
Εικοσάγωνο
Στη γεωμετρία το εικοσάγωνο είναι ένα οποιοδήποτε πολύγωνο σχήμα με είκοσι πλευρές και είκοσι κορυφές. Οι εσωτερικές γωνίες οποιουδήποτε εικοσαγώνου έχουν άθροισμα 3.240 μοίρες (°), ενώ το σχήμα έχει 170 διαγωνίους.
Κανονικό εικοσάγωνο
Συνήθως ο όρος εικοσάγωνο αναφέρεται σε ένα κανονικό εικοσάγωνο, στο οποίο όλες οι πλευρές και όλες οι γωνίες είναι ίσες μεταξύ τους. Σε ένα τέτοιο εικοσάγωνο, οι εσωτερικές γωνίες είναι ίσες με 162° η καθεμιά, ώστε η κάθε εξωτερική γωνία είναι ίση με 18°. Το σύμβολο Schläfli του κανονικού εικοσαγώνου είναι {20}.
Το εμβαδό (E) ενός κανονικού εικοσαγώνου με μήκος πλευράς α δίνεται από τη σχέση:
Το κανονικό εικοσάγωνο καταλαμβάνει το 98,36% περίπου του εμβαδού του δίσκου του περιγεγραμμένου κύκλου.
Κατασκευή
Το κανονικό εικοσάγωνο είναι δυνατό να κατασκευασθεί με κανόνα και διαβήτη, είτε με διχοτόμηση πλευρών ενός κανονικού δεκαγώνου (ή διπλή διχοτόμηση των πλευρών κανονικού πενταγώνου), είτε με ανεξάρτητο τρόπο:
Εφαρμογές
thumb|right|155px|H «παχιά» σβάστικα ως ορθογώνιο εικοσάγωνο Το «Globe», το υπαίθριο κυκλικό θέατρο του θιάσου του Σαίξπηρ στην Αγγλία, ανακαλύφθηκε ότι είχε κτίσθεί πάνω σε εικοσάγωνα θεμέλια, από μια μερική ανασκαφή το 1989.
155px Το κανονικό εικοσάγωνο μαζί με ένα τετράγωνο και ένα κανονικό πεντάγωνο μπορούν επαναλαμβανόμενα να καλύψουν πλήρως ένα επίπεδο.
Διαμερισμός
thumb|Εικοσάγωνο διαμερισμένο σε 180 ρόμβους (δεν υπάρχει μη ευθύγραμμο τμήμα στο σχήμα!) Κατά τον Κόξετερ κάθε «ζωνόγωνο» (ένα 2m-γωνο του οποίου οι απέναντι πλευρές είναι ίσες και παράλληλες) μπορεί να διαμερισθεί σε m(m-1)/2 παραλληλόγραμμα. Αυτό ισχύει και στην ειδικότερη περίπτωση των κανονικών πολυγώνων με άρτιο αριθμό πλευρών, οπότε τα παραλληλόγραμμα είναι όλα τους ρόμβοι. Για το εικοσάγωνο, m = 10 και μπορεί να διαμερισθεί σε 45 ρόμβους, από τους οποίους οι 5 είναι τετράγωνα. Αυτός ο μερισμός βασίζεται σε προβολή ως πολύγωνο Πέτρι ενός δεκαδιάστατου υπερκύβου. Υπάρχουν περαιτέρω διαμερισμοί, όπως σε 180 παραλληλόγραμμα.
Σχετιζόμενα πολύγωνα
Το αστεροειδές πολύγωνο με είκοσι πλευρές ονομάζεταιεικοσάγραμμα. Υπάρχουν τρεις κανονικές μορφές του, που συμβολίζονται με τα σύμβολο Schläfli {20/3}, {20/7} και {20/9}. Επίσης υπάρχουν πέντε κανονικά αστεροειδή σχήματα (σύνθετα) με την ίδια διάταξη κορυφών: τα 2{10}, 4{5}, 5{4}, 2{10/3}, 4{5/2} και 10{2}.
Παραπέρα τομές του κανονικού δεκαγώνου και δεκαγράμματος μπορούν να δώσουν ισογώνιες ενδιάμεσες μορφές εικοσαγράμματος με ισαπέχουσες κορυφές.
Παραπομπές
Εικοσαγωνο
Κίλιαν Μέρφι
Ο Κίλιαν Μέρφι (Cillian Murphy, 25 Μαΐου 1976) είναι Ιρλανδός ηθοποιός.
Έχει συνεργαστεί με σκηνοθέτες όπως ο Ντάνι Μπόιλ, ο Κεν Λόουτς, ο Ρον Χάουαρντ και ο Κρίστοφερ Νόλαν.
Έχει προταθεί για Χρυσή Σφαίρα Α' Ανδρικού Ρόλου σε κωμωδία ή μιούζικαλ για την ταινία Ζωή σε ανάποδη τροχιά. Το 2006 έπαιξε στην ταινία Ο άνεμος χορεύει το κριθάρι και προτάθηκε για το βραβείο BAFTA ανερχόμενου αστεριού. Επιπλέον, για τις παραπάνω ταινίες έχει προταθεί στα Ευρωπαϊκά Βραβεία Κινηματογράφου για το βραβείο καλύτερου ηθοποιού.
Από το 2013 πρωταγωνιστεί στην τηλεοπτική σειρά Peaky Blinders ερμηνεύοντας τον ρόλο του Τόμας Σέλμπι.
Κατάλογος Ελληνικών ταινιών του 1968
Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1968.
Παραπομπές
Κατηγορία:Ελληνικές ταινίες ανά έτος
Μάρκο Γκούντουριτς
Ο Μάρκο Γκούντουριτς (Марко Гудурић) (γενν. 8 Μαρτίου 1995) είναι Σέρβος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τη Φενέρμπαχτσε.
Ερυθρός Αστέρας (2013–2017)
Ο Γκούντουριτς ξεκίνησε την καλαθοσφαίριση στις ομάδες νέων του Ερυθρού Αστέρα και υπέγραψε το πρώτο του επαγγελματικό συμβόλαιο τον Απρίλιο του 2013. Έπαιξε δύο σεζόν για την αναπτυξιακή ομάδα του Ερυθρού Αστέρα, την ΚΚ ΦΜΠ.
Στις 30 Σεπτεμβρίου 2015, ο Γκούντουριτς υπέγραψε νέο τετραετές συμβόλαιο με τον Ερυθρό Αστέρα. Στις 15 Οκτωβρίου 2015, έκανε το ντεμπούτο του στην Ευρωλίγκα εναντίον της Στρασμπούρ, έχοντας 6 πόντους, 4 ασίστ, 3 ριμπάουντ και 4 κλεψίματα. Μία από τις καλύτερες στιγμές του ήταν απέναντι στη Ρεάλ Μαδρίτης, όταν είχε ένα κρίσιμο κάρφωμα για να προηγηθεί ο Ερυθρός Αστέρας με +4 ένα λεπτό πριν το τέλος του αγώνα στις 27 Νοεμβρίου 2015. Στις 18 Δεκεμβρίου 2015, ο Ερυθρός Αστέρας έπαιξε έναν αγώνα εναντίον της Μπάγερν Μονάχου για την πρόκριση στο TOP 16 της Ευρωλίγκα, με τον Γκούντουριτς να σημειώνει μερικά εκπληκτικά τρίποντα και να έχει 16 πόντους σε μια εκπληκτική νίκη επιστροφής μπροστά σε τρελή ατμόσφαιρα στην Αρένα Αλεξάνταρ Νίκολιτς. Στις 5 Ιουλίου 2016, σημείωσε ένα buzzer beater 3 πόντων εναντίον της Παρτίζαν στο 2ο Παιχνίδι των τελικών του Πρωταθλήματος Σερβίας για να εξασφαλίσει το προβάδισμα του Ερυθρού Αστέρα με 2-0 και το τελικό αποτέλεσμα με 86-87.
Ο Γκούντουριτς ξεκίνησε τη δεύτερη σεζόν του στην Ευρωλίγκα με 21 πόντους, 5 ασίστ και 4 ριμπάουντ, σε μια νίκη εναντίον της Μπαρτσελόνα στον 3ο γύρο.
Φενέρμπαχτσε (2017–2019)
Στις 14 Ιουλίου 2017, ο Γκούντουριτς υπέγραψε τετραετές συμβόλαιο με την τουρκική Φενέρμπαχτσε.
Στην Ευρωλίγκα 2017–18, η Φενέρμπαχτσε κατάφερε να φτάσει στο Φάιναλ Φορ, για τέταρτη συνεχόμενη φορά. Τελικά, έχασε από τη Ρεάλ Μαδρίτης με 80–85 στον τελικό. Σε 36 παιχνίδια στην Ευρωλίγκα, είχε μέσο όρο 6,7 πόντους, 1,6 ριμπάουντ και 1,9 ασίστ ανά αγώνα, ενώ είχε και πολύ υψηλά ποσοστά ευστοχίας.
Τη σεζόν 2018-19 της Ευρωλίγκα, ο Γκούντουριτς ήταν ανάμεσα στα πιο πολύτιμα μέλη του ρόστερ που έφεραν τη Φενέρμπαχτσε στην 5η συνεχόμενη εμφάνισή της στο Φάιναλ Φορ. Ωστόσο, έχασε στον ημιτελικό αγώνα από την Αναντολού Εφές και αργότερα ξανά στον αγώνα για την 3η θέση από τη Ρεάλ Μαδρίτης. Κατά τη διάρκεια της σεζόν, ο Γκούντουριτς είχε μέσο όρο 9,4 πόντους και 2,2 ασίστ ανά παιχνίδι, ενώ σκόραρε με 47,7% από το τρίποντο. Στο τέλος της σεζόν, η Φενέρμπαχτσε έχασε το πρωτάθλημα Τουρκίας, αφού ηττήθηκε με 4–3 στους Τελικούς των Πλάι Οφ 2019 από την Αναντολού Εφές.
Μέμφις Γκρίζλις (2019–2020)
Στις 31 Ιουλίου 2019, ο Γκούντουριτς υπέγραψε πολυετές συμβόλαιο με τους Μέμφις Γκρίζλις. Στις 23 Οκτωβρίου 2019, ο Γκούντουριτς έκανε το ντεμπούτο του στο ΝΒΑ, σε μία ήττα με 101–120 από τους Μαϊάμι Χιτ, όπου κατέγραψε 9 πόντους, 2 ριμπάουντ και 2 ασίστ. Στις 30 Ιανουαρίου 2020, ο Γκούντουριτς αποβλήθηκε για ένα παιχνίδι χωρίς αμοιβή, επειδή έφυγε από τον πάγκο κατά τη διάρκεια του αγώνα των Γκρίζλις εναντίον των Νιου Γιορκ Νικς. Στις 15 Δεκεμβρίου, ο Γκούντουριτς αποδεσμεύθηκε από τους Γκρίζλις.
Επιστροφή στη Φενέρμπαχτσε (2020–σήμερα)
Στις 18 Δεκεμβρίου 2020, ο Γκούντουριτς υπέγραψε συμβόλαιο με τη Φενέρμπαχτσε μέχρι το τέλος της σεζόν 2022-2023.
Εθνική ομάδα
Ο Γκούντουριτς αγωνίστηκε με την Εθνική Σερβίας στο Ευρωμπάσκετ 2017, όπου κέρδισε το αργυρό μετάλλιο, μετά την ήττα στον τελικό από τη Σλοβενία.
Στο Παγκόσμιο Κύπελλο του 2019, η Σερβία χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Ο Γκούντουριτς είχε μέσο όρο 5,6 πόντους, 1,1 ριμπάουντ και 1,1 ασίστ σε 7 αγώνες.
Με τη Σερβία, αγωνίστηκε στο Ευρωμπάσκετ 2022.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Εθνικής Σερβίας Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Πρωταθλήματος Σερβίας Κατηγορία:Καλαθοσφαιριστές ΚΚ ΦΜΠ Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές του NBA Κατηγορία:Σέρβοι καλαθοσφαιριστές στο NBA Κατηγορία:Καλαθοσφαιριστές Μέμφις Χασλ Κατηγορία:Καλαθοσφαιριστές D-League
Γκρένσε Γιάκομπσελβ
Σύνορα με τη Ρωσία
Ο ποταμός Γιακομπσέλβα σχηματίζει τα σύνορα με τη Ρωσία, στην ανατολική πλευρά του Γκρένσε Γιάκομπσελβ. Εδώ υπάρχει ένα μικρό φυλάκιο του Γκάρνισον του Σερ-Βαράνγκερ του Νορβηγικού Στρατού, από όπου οι στρατιώτες περιπολούν τα σύνορα. Σε αυτήν την περιοχή, ωστόσο, δεν υπάρχει διέλευση των συνόρων.
Παρεκκλήσι Βασιλέως Όσκαρ Β΄
Στο χωριό υπάρχει ένα πέτρινο παρεκκλήσι χτισμένο το 1869 που λέγεται Παρεκκλήσι του Βασιλιά Όσκαρ Β΄. Η εκκλησία χτίστηκε για να ενισχύσει την εδαφική διεκδίκηση της Νορβηγίας στην περιοχή και πήρε το όνομά της από τον βασιλιά Όσκαρ Β΄ της Σουηδίας και της Νορβηγίας σε επίσκεψη που έκανε το 1873.
Παραπομπές
Κατηγορία:Χωριά της Νορβηγίας
Βερόνικα Τέιλορ
Η Κάθλιν ΜακΙνέρνεϊ (αγγλικά: Kathleen McInerney), περισσότερο γνωστή με το καλλιτεχνικό της όνομα Βερόνικα Τέιλορ (αγγλικά: Veronica Taylor) (γενν. 4 Δεκεμβρίου του 1965) είναι Αμερικανίδα ηθοποιός φωνής, γνωστή για τη μεταγλώττιση της σε αγγλόφωνες διασκευές ιαπωνικών anime. Είναι ιδιαίτερα γνωστή τις φωνές του Ash Ketchum και της μητέρας του, Delia στο anime Pokémon για τις πρώτες οκτώ σεζόν του. Άλλες φωνές που έχει κάνει είναι η Amelia Wil Tesla Seyruun από το Slayers, η Sailor Pluto από το Sailor Moon και Sailor Moon Crystal, η Nico Robin στη μεταγλώττιση του 4Kids του One Piece και η April O'Neil στη σειρά Teenage Mutant Ninja Turtles του 2003.
Έχει δώσει τη φωνή της για βιντεοπαιχνίδι σε χαρακτήρες όπως το Cosmos από το Dissidia 012 Final Fantasy, το Dissidia Final Fantasy και το Dissidia Final Fantasy NT. Επιπλέον, χρησιμοποιώντας το πραγματικό της όνομα, είναι αφηγήτρια για διάφορα ηχητικά βιβλία, όπως το τέταρτο τόξο από τη σειρά Warriors.
Η Τέιλορ ήθελε να ασχοληθεί επαγγελματικά από τότε που ήταν στη πρώτη της παράσταση όταν ήταν πέντε ετών.Σπούδασε υποκριτική στο Καθολικό Πανεπιστήμιο της Αμερικής και στο Πανεπιστήμιο Μπράνταϊς. Εργάστηκε ως δασκάλα στο γυμνάσιο Pigeon Forge για ένα χρόνο ενώ ξεκίνησε την καριέρα της ως ηθοποιός φωνής.
Η Τέιλορ έχει επίσης αφηγηθεί ηχητικά βιβλία γραμμένα από τους Τζούντι Μπλουμ, Γουέντι Μας, Ντανιέλ Στιλ, Λίντα Καστίγιο, Ράσελ Γκινς, Λουίζ Έρντριχ και Μαίρη Κέι Άντριους μεταξύ άλλων.Έχει επίσης αφηγηθεί για τον Gayle Foreman.
Έχει δώσει τη φωνή της σε σειρές όπως Yu-Gi-Oh! Duel Monsters, ''Mew Mew Power,Ah! My Goddess: Flights of Fancy, Dragon Ball Super, The God of High School'' κ.α..
Εξωτερικοί σύνδεσμοι
Κατηγορία:Αμερικανίδες ηθοποιοί βιντεοπαιχνιδιού Κατηγορία:Αμερικανίδες ηθοποιοί φωνής
Πλάγια Καρδίτσας
Τα Πλάγια είναι οικισμός των Βραγκιανών στη Θεσσαλία και την Περιφερειακή Ενότητας Καρδίτσας.
Γεωγραφικά - Ιστορικά στοιχεία
Τα Πλάγια βρίσκονται στα δυτικά όρια με την Περιφέρεια Ηπείρου και είναι κτισμένα στις βορειοανατολικές πλαγιές του όρους Μερμιτζάλα (υψομ. 1.543 μ.) των Δυτικών Αγράφων σε υψόμετρο 740 μέτρων. Απέχουν περίπου 3 χλμ. Ν. από τα Βραγκιανά, 28 χλμ. Ν.-ΝΔ. από το Ανθηρό (έδρα του δήμου) και 97 χλμ. Δ.-ΝΔ. από την Καρδίτσα. Στα βορειοδυτικά τους βρίσκεται η Ιερά Μονή της Μεταμόρφωσης του Σωτήρος που έχει χαρακτηριστεί ως ιστορικό διατηρητέο μνημείο. "Πρόκειται για Μονή από την οποία σήμερα σώζεται το καθολικό, ναός τρίκογχος, ο περίβολος και οι πτέρυγες των κελλιών. Εσωτερικά ο ναός είναι κατάγραφος με τοιχογραφίες του 1645, ενώ εκείνες του νάρθηκα χρονολογούνται στα 1797."
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Βραγκιανών. Σύμφωνα με το Πρόγραμμα «Καλλικράτης» μαζί με τα Βραγκιανά, Γριμπιανά, τον Δένδρο, τα Νεοχώρια, τις Νούλες, τα Ξεράκια και τα Ρόγκια αποτελούν την κοινότητα Βραγκιανών που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 4 κάτοικοι.
Παραπομπές
Κατηγορία:Δήμος Αργιθέας Κατηγορία:Χωριά του νομού Καρδίτσας
Γουέλφος Α΄ του Άλπγκαου
O Γουέλφος Α΄, γερμ. Welf I (απεβ. πριν το 876) από τον Οίκο των Παλαιών Γουέλφων ήταν κόμης των Άλπγκαου, Λίντσγκαου και πιθανώς του Άργκενγκαου, που βρίσκονται στη Σουαβία.
Βιογραφία
Ήταν μάλλον γιος του Κορράδου Α΄ κόμη του Ωσέρ και φαίνεται πως ανέλαβε τις περιοχές του πατέρα του στη Σουαβία: τις κομητείες του Άλπγκαου, του Λίντσγκαου και πιθανώς του Άργκενγκαου. Πάντως όταν ο πατέρας του και οι δύο άλλοι γιοί του από υποστηρικτές τού Λουδοβίκου Β΄ του γερμανικού, άλλαξαν και έγιναν σύμμαχοι τού Καρόλου Β΄ του φαλακρού, ο Γουέλφος δεν αναφέρεται πια σε ιστορικά έγγραφα. Θεωρούμε ότι έχασε την εύνοια τού Λουδοβίκου Β΄ και απώλεσε τις κομητείες του. Ο Σουηβικός κλάδος του Οίκου του αναφέρεται ξανά τέσσερις γενιές αργότερα με τον Ροδόλφο Β΄ κόμη τού Άλτντορφ, που απεβίωσε το 990 και σύμφωνα με τον θρύλο ήταν τρισεγγονός του.
Οικογένεια
Από τη σύζυγό του είχε τέκνο:
Πηγές
Κατηγορία:Οίκος των Παλαιών Γουέλφων
Κινούμενη άμμος
300px|thumb|right|Κινούμενη άμμος (ανάμεσα στους λοφίσκους άμμου στο βάθος της φωτογραφίας) και σχετική πινακίδα προειδοποίησης στο Little Paxton Pits, κοντά στο St Neots, Cambridgeshire, [[Ηνωμένο Βασίλειο.]]
Η κινούμενη άμμος (quicksand) είναι ένα κολλοειδές μείγμα, που αποτελείται από εξαιρετικά λεπτή κοκκώδη άμμο, πηλό και νερό.
Ιδιότητες
Είναι πολύ υγρή και ελάχιστα συμπαγής. Πρόκειται για κατάσταση παροδική ή μόνιμη, όπου μεταξύ των κόκκων της άμμου υφίσταται ποσότητα νερού. Το νερό λιπαίνει τα σωματίδια της άμμου και δεν της επιτρέπει να υποστηρίξει σημαντικό βάρος. Ενδεχόμενη πίεση από υπόγειες πηγές νερού, μπορεί να μειώσει περαιτέρω την τριβή ανάμεσα στα κοκκώδη σωματίδια και να δημιουργήσει υδάτινο κορεσμό. Υπό αυτή τη συνθήκη υδάτινου κορεσμού, ο οποιοσδήποτε τύπος άμμου χάνει την ικανότητα συνοχής της, με συνέπεια να συμπεριφέρεται ως υγρό. Έτσι ένα απλό πάτημα του ποδιού σε αυτή, την μετατρέπει σε κινούμενη άμμο.
Σημειωτέον ότι όσο η κινούμενη άμμος δεν διαταράσσεται από τυχόν εξωτερικό παράγοντα, είναι ένα μη-Νευτώνειο ρευστό. Ως αποτέλεσμα, εμφανίζεται ως ένα κολλοειδές στερεό υλικό, σαν ένα «ζελέ». Με την παραμικρή αλλαγή στην ασκούμενη πίεση όμως (μεταβολή λιγότερο από 1%), λόγω αιφνίδιας μείωσης στο ιξώδες, χάνει την ικανότητα συνοχής της και συμπεριφέρεται ως υγρό, όπως προαναφέρθηκε. Το φαινόμενο αυτό ονομάζεται θιξοτροπία. 300px|thumb|right|Κινούμενη άμμος στη [[Γροιλανδία.]]
Αν αφεθεί χωρίς πίεση, η μάζα των υλικών της κινούμενης άμμου επανακτά αρκετά γρήγορα το ιξώδες της, με αποτέλεσμα να επιστρέφει στην σχεδόν στερεή κατάσταση.
Πιθανές τοποθεσίες
Κινούμενη άμμος μπορεί να βρεθεί στην πεδινή ενδοχώρα, κατά μήκος των ποταμών, κοντά σε λίμνες ή σε έλη ή κοντά σε παραλίες, αλλά ενίοτε μπορεί να υπάρξει και στα βουνά και, πολύ σπάνια, στις ερήμους.
Εμφάνιση
Για τον εξωτερικό παρατηρητή, η κινούμενη άμμος μπορεί να έχει διάφορες μορφές. Κάποιες φαίνονται σαν λάσπη, άλλες έχουν μια εμφάνιση σαν συνδυασμό από άμμο και χώμα που επιπλέει σε λάκκους με νερό, ενώ οι πλέον ύπουλες μπορεί να συγκρατήσουν χώμα, φύλλα, μικρά κλαδιά ή και συντρίμμια πάνω τους (δεδομένου ότι το νερό συνήθως δεν ανεβαίνει στην επιφάνεια πάνω από την άμμο), με αποτέλεσμα να φαίνονται επιφανειακά συμπαγείς και μην ξεχωρίζουν από το γύρω στερεό έδαφος.
Μύθοι και αλήθειες της κινούμενης άμμου
300px|thumb|right|Κινούμενη άμμος σε παραλία και σχετική πινακίδα προειδοποίησης, στο νησί Texel, κοντά στο De Slufter, [[Ολλανδία. Η πινακίδα απεικονίζει το γνωστό σενάριο τρόμου των παλαιότερων κινηματογραφικών ταινιών, αλλά στην πραγματική κινούμενη άμμο δεν είναι δυνατόν να συμβεί αυτό, καθώς θα ήταν αντίθετο με τους νόμους της Φυσικής.]]
Στο ευρύ κοινό, η κινούμενη άμμος έχει νοητά συνδεθεί με την παλαιά φήμη, που εμφανίστηκε αρχικά στη λογοτεχνία και μεταφέρθηκε και στον κινηματογράφο (ενίοτε και στην τηλεόραση), ότι η άμμος κατάπινε ανθρώπους και ζώα. Οι παλαιότερες, ιδίως, ταινίες έδειχναν συχνά ανθρώπους να «καταπίνονται» εντελώς από κινούμενη άμμο, με αποτέλεσμα να πεθαίνουν. Η ιδέα αυτή είχε γνωρίσει τεράστια απήχηση κυρίως στη δεκαετία του 1960, οπότε και, σύμφωνα με σχετική στατιστική μελέτη του περιοδικού Slate, σχεδόν το 3% όλων των ταινιών έδειχναν κάποια σκηνή με κινούμενη άμμο, αλλά στα νεότερα χρόνια σταδιακά ατόνησε.
Η πραγματικότητα όμως είναι εντελώς διαφορετική, επειδή οι ​​επιστήμονες έχουν αποδείξει ότι η πυκνότητα του μείγματος άμμου και νερού είναι τουλάχιστον η 2-πλάσια από αυτήν του ανθρώπου και των ζώων, των οποίων είναι σχεδόν ίση με του νερού, δηλαδή 1 gr/ml, έναντι 2 gr/ml της κινούμενης άμμου. Επομένως, όταν κάποιος πέφτει στην κινούμενη άμμο δημιουργείται μία ασφαλής ισορροπία (το χαμηλότερο επίπεδο που μπορεί να φτάσει ένας ενήλικας είναι συνήθως το 1/3 του συνολικού όγκου του, δηλαδή μέχρι το ισχίο), ενώ πρέπει να τονιστεί και το ότι η κινούμενη άμμος περιορίζεται σε επιφανειακά στρώματα (εξαιρετικά σπάνιο να έχει τόσο μεγάλο βάθος, όσο φαίνεται στα έργα), καθιστώντας αδύνατο για κάποιον να πεθάνει σε αυτήν έτσι όπως αποτυπώνεται στη λογοτεχνία και στον κινηματογράφο. 300px|thumb|right|Πανοραμική φωτογραφία του Morecambe Bay.
Ωστόσο, αληθεύει ότι η κινούμενη άμμος περιορίζει σημαντικά τη δυνατότητα της κίνησης και απαιτείται συνήθως εξαιρετικά μεγάλη δύναμη για να βγει κάποιος από αυτήν. Αυτό μπορεί να οδηγήσει έμμεσα στο θάνατο αυτόν που θα πέσει μέσα: δεν είναι η ίδια η άμμος που σκοτώνει, «τραβώντας» ολόκληρο το θύμα μέσα στη γη, αλλά οι συνθήκες που δημιουργούνται για όποιον κολλήσει σε αυτήν, καθώς γίνεται ευάλωτος σε άλλους κινδύνους, όπως έκθεση στον ήλιο, αφυδάτωση, πείνα, υποθερμία, επίθεση άγριων ζώων, ακραία καιρικά φαινόμενα ή τυχόν επιστροφή παλίρροιας αν είναι σε παραλία.
Ιδιαίτερα γνωστή για τον συγκεκριμένο κίνδυνο περιοχή, είναι ο κόλπος Morecambe Bay στο Ηνωμένο Βασίλειο. Δεδομένου ότι ο κόλπος αυτός είναι ευρύς και ρηχός, ένα άτομο που θα κολλήσει σε κινούμενη άμμο αντιμετωπίζει κίνδυνο - θάνατο, λόγω επιστροφής της υψηλής παλίρροιας.
Εξωτερικοί σύνδεσμοι
Κατηγορία:Ιζηματολογία Κατηγορία:Εδαφολογία Κατηγορία:Άμμος Κατηγορία:Γεωλογικοί κίνδυνοι
Ιβάν Σβιτλίντσι
Ο Ιβάν Ολεξίγιοβιτς Σβιτλίντσι (αλλιώς γνωστός και ως Σβετλίντσι; Іва́н Олексі́йович Світли́чний, 1929 – 1992) ήταν Ουκρανός ποιητής, κριτικός λογοτεχνίας και Σοβιετικός αντιφρονών.
Βιογραφία
Ο Ιβάν Σβιτλίντσι γεννήθηκε στις 20 Σεπτεμβρίου 1929 στο Πολοβικίνο της περιφέρειας Λουγκάνσκ από αγροτική οικογένεια.
Το 1952 αποφοίτησε από τη φιλολογική σχολή του Πανεπιστημίου του Χαρκόβου. Το 1954 απέκτησε το διδακτορικό του στο Ινστιτούτο Λογοτεχνίας Σεφτσένκο στο Κίεβο. Την περίοδο ανάμεσα στο 1954 και το 1965 εργάστηκε ως συντάκτης στο λογοτεχνικό περιοδικό Dnepr.
Ο Σβιτλίντσι ανέπτυξε στενή σχέση με τον Βασίλ Σιμονένκο και τον βοήθησε να κυκλοφορήσει τα ποιήματά του σε έντυπη μορφή καθώς και σε κασέτες με ανεπίσημες ηχογραφήσεις. Η ποίηση του Σβιτλίντσι με τη σειρά της μεταφράστηκε στα ρωσικά από τον αντιφρονούντα Γιούλι Ντανιέλ.
Τον Ιανουάριο του 1971 ο Σβιτλίντσι μαζί με άλλα 18 άτομα συνελήφθη σε σχέση με την υπόθεση του Γιαροσλάβ Ντόμπος. Ο Ντόμπος ήταν ένας 24χρονος Βέλγος με ουκρανικές ρίζες που είχε στρατολογηθεί από μια ουκρανική εθνικιστική οργάνωση για να διανείμει αντικομμουνιστικό υλικό στην Ουκρανία. Ο Σβιτλίντσι ήταν ανάμεσα στις βασικές επαφές του Ντόμπος και καταδικάστηκε σε επτά χρόνια καταναγκαστική εργασία και πέντε χρόνια εξορία. Εξέτισε την ποινή του στο στρατόπεδο εργασίας Perm-35. μικρογραφία|206x206εσ| Ο τάφος του Σβιτλίντσι στο νεκροταφείο Baikove Το 1977, ο Αντρέι Ζαχάρωφ συμπεριέλαβε το όνομα του Σβιτλίντσι σε μια έκκληση προς τον πρόεδρο των Ηνωμένων Πολιτειών Τζίμι Κάρτερ.
Ο Σβιτλίντσι αφέθηκε ελεύθερος τον Ιανουάριο του 1983. Επέστρεψε βαριά άρρωστος, έχοντας υποστεί εγκεφαλικό επεισόδιο στο στρατόπεδο εργασίας. Τα τελευταία τρία χρόνια της ζωής του δεν μπορούσε να κινηθεί ούτε να μιλήσει.
Ο Ιβάν Σβιτλίντσι πέθανε στις 25 Οκτωβρίου 1992. Τάφηκε στο Κίεβο, στο νεκροταφείο Baikove.
Ο Σβιτλίντσι έγινε μέλος του International PEN Club το 1978 και της Ένωσης Συγγραφέων της Ουκρανίας το 1990. Το 1989 ο Σβιτλίντσι τιμήθηκε με το βραβείο Βασίλ Στους. Το 1994 του απονεμήθηκε μετά θάνατον το Εθνικό Βραβείο Σεφτσένκο.
Ο Σβιτλίντσι ήταν αδελφός της αντιφρονούσας και ακτιβίστριας για τα ανθρώπινα δικαιώματα Νάντια Σβίλιτσνα.
Παραπομπές
Κατηγορία:Ποιητές του 20ού αιώνα Κατηγορία:Ουκρανοί ποιητές Κατηγορία:Ουκρανοί ακτιβιστές
Λορεντζάτσιο
Γραμμένο αμέσως μετά την Ιουλιανή επανάσταση στο Παρίσι του 1830, το έργο περιέχει πολλά σχόλια για την έλλειψη αληθινών δημοκρατικών ιδεωδών σε βίαιες πολιτικές ανατροπές και αποπνέει τη μελαγχολία της ματαιωμένης επανάστασης.
Το έργο βασίζεται σε ιδέα της Ζωρζ Σαντ, η οποία έδωσε στον Μυσσέ το χειρόγραφο-προσχέδιο μιας αδημοσίευτης ιστορικής σκηνής με τίτλο Μια συνωμοσία το 1537, με τη σειρά του βασισμένο σε ένα αναγεννησιακό χρονικό της ζωής του 16ου αιώνα στη Φλωρεντία: την Φλωρεντινή ιστορία του Μπενεντέτο Βάρκι.
Το έργο, αρχικά προορισμένο για ανάγνωση, ανέβηκε στη σκηνή για πρώτη φορά μετά τον θάνατο του Αλφρέ ντε Μυσσέ στο Théâtre de la Renaissance το 1896 με τη Σάρα Μπερνάρ στον ομώνυμο ρόλο και από τότε έχει παρουσιασθεί στις μεγαλύτερες σκηνές του κόσμου σε σκηνοθεσία διάσημων σκηνοθετών όπως ο Φράνκο Τζεφιρέλι το 1976 για την Κομεντί Φρανσαίζ.
Ο ήρωας
Ο αγνός Λορεντζίνο μετατρέπεται σ' αυτόν που οι Φλωρεντινοί αποκαλούν Λορεντζάτσιο, προσθέτοντας στο όνομά του το περιφρονητικό επίθημα -άτσιο. Ενσαρκώνοντας όλη την ακολασία της πόλης του, ο Λορεντζίνο παίζει έναν διπλό ρόλο σε όλο το έργο, αυτόν του Λορεντζίνο, ενός κατ' εξοχήν ρομαντικού ήρωα, που είναι γεμάτος ιδανικά και δημοκρατικές ιδέες, και αυτόν του Λορεντζάτσιο, ενός μισητού, διεφθαρμένου και διεστραμμένου χαρακτήρα που συμμετέχει στις σεξουαλικές διαστροφές του δούκα, τη διαφθορά κοριτσιών κ.ά., με αυτή τη ζωή φθοράς και ακολασίας να έχει γίνει δεύτερη φύση του.
Αλλά ο Λορεντζίνο, μέσα σ'αυτόν τον βαθύ διχασμό του και κάτω από τον επιφάνεια της διαφθοράς, της αποχαύνωσης και της δειλίας του, είναι ένας ιδεαλιστής και θαρραλέος ξιφομάχος - όπως στη σκηνή της δολοφονίας του δούκα όπου ο δισυπόστατος Λορεντζάτσιο γίνεται και πάλι στιγμιαία ο Λορεντζίνο. Η δυαδικότητα και η ασάφεια του ομώνυμου χαρακτήρα είναι ένα από τα βασικά σημεία αυτού του δραματικού έργου.